เตือนเงินไหลออก
ธปท.คาดดอกเบี้ยสหรัฐเท่าไทยหากเฟดขยับขึ้นอีก2ครั้ง ส่งผลค่าเงินบาทผันผวน
29 เม.ย. 2560

ธปท.คาดดอกเบี้ยสหรัฐเท่าไทยหากเฟดขยับขึ้นอีก2ครั้ง ส่งผลค่าเงินบาทผันผวนโพสต์ทูเดย์ - ธปท.คาดดอกเบี้ยสหรัฐขยับเท่าไทย หากเฟดขยับอีก 2 ครั้ง ส่งผลให้เศรษฐกิจปั่นป่วน นางรุ่ง มัลลิกะมาส ผู้อำนวยการอาวุโส ฝ่ายตลาดการเงิน ธนาคารแห่งประเทศไทย (ธปท.) เปิดเผยว่า หากเศรษฐกิจสหรัฐฟื้นตัวได้ดีต่อเนื่อง ธนาคารกลางสหรัฐ (เฟด) ปรับขึ้นดอกเบี้ยในปีนี้อีก 2 ครั้ง ตามที่ตลาดคาดการณ์ จะส่งผลให้ดอกเบี้ยนโยบายของเฟดปรับขึ้นมาเท่าดอกเบี้ยไทยที่ 1.5% จากปัจจุบันอยู่ที่ระดับ 0.75-1%“หากดอกเบี้ยเท่ากัน เงินทุนหรือสภาพคล่องที่เคยไหลบ่าเข้าไทยในช่วงที่ผ่านมา มีโอกาสไหลกลับไปกลุ่มประเทศเศรษฐกิจหลักของโลกมากขึ้น ลดแรงกดดันของเงินทุนที่เคยไหลเข้ามาในประเทศตลาดเกิดใหม่ (อิมเมอร์จิ้น มาร์เก็ต) รวมทั้งไทย อาจทำให้เงินทุนจะไหลออกเป็นช่วงๆ ซึ่งเงินจะไหลเข้าและออกไม่มากจนน่าเป็นห่วง มีค่าความผันผวนที่ 3.6% ไม่ทำให้ค่าเงินบาทผันผวนรุนแรงจนส่งผลกระทบต่อระบบเศรษฐกิจ” นางรุ่ง กล่าวอย่างไรก็ดี นักลงทุนยังมองเงินบาทเป็น Safe Haven เป็นสาเหตุให้เงินบาทอ่อนค่าน้อยกว่าสกุลเพื่อนบ้านเมื่อเทียบเงินเหรียญสหรัฐ ทำให้ค่าประกันความเสี่ยงการผิดนัดชำระหนี้ ของไทยก็ต่ำลงเมื่อเทียบกับประเทศในภูมิภาคมาตั้งแต่ต้นปี 2559 ที่ประมาณ 0.55% ซึ่งล่าสุดไทยอยู่ในระดับเดียวกับเกาหลีใต้ หากไทยต้องการลงทุนก็สามารถกู้เงินในต่างประเทศได้ถูก มีต้นทุนการเงินที่ถูกลงนายดอน นาครทรรพ ผู้อำนวยการอาวุโส ฝ่ายเศรษฐกิจมหภาค ธปท.กล่าวว่า ในเดือน พ.ค.นี้ จะยังคงนโยบายการปรับลดปริมาณการออกพันธบัตรระยะสั้น 3 เดือน และ 6 เดือน ต่อเนื่องจากเดือนก่อน โดยกำหนดวงเงินการออกพันธบัตรไว้ที่ 3 หมื่นล้านบาท/สัปดาห์ รวมเป็นประมาณ 6 หมื่นบาท ลดเงินร้อนที่ไหลเข้ามาเก็งกำไรค่าไเงินบาท จนดันให้เงินบาทแข็งค่าขึ้นทั้งนี้ ธปท.จะติดตามสถานการณ์อย่างใกล้ชิด และอาจปรับวงเงินตามความเหมาะสม รวมทั้งพิจารณาใช้มาตรการอื่นเมื่อจำเป็น ส่วนจะต่อมาตรการนี้ออกไปอีกหรือไม่นั้น อยู่ที่สถานการณ์ตลาด